b"\n_START_ARTICLE_\nAntic Palau Caramany\n_START_SECTION_\nPati\n_START_PARAGRAPH_\nHi ha un pati rectangular dins el Palau de Caramany i que relaciona les entrades des dels carrers de Bonaventura Carreras Peralta i Pda. de Sant Dom\xc3\xa8nec. El pati es veu b\xc3\xa9 des de la galeria d'art Palau de Caramany. Des de la galeria, al costat oposat, s'hi accedeix per un porxo d'arc carpanell que pel costat de la galeria \xc3\xa9s m\xc3\xa9s curt i t\xc3\xa9 un pilar poligonal. L'altre costat \xc3\xa9s una galeria a la primera planta, de pedra i amb balcons amb balustrades. Damunt ella hi ha un terrat per la segona planta. La resta de fa\xc3\xa7anes presenten esgrafiats florals de composici\xc3\xb3 sim\xc3\xa8trica de balcons de llosana de pedra i llinda planera amb guardapols. El terra del pati \xc3\xa9s de pedra i cal remarcar el pou, amb escut, i la font zoomorfa de pedra."